钦定古今图书集成/明伦汇编/官常典/第506卷 > 折惟忠
## 钦定古今图书集成/明伦汇编/官常典/第506卷 > 折惟忠

按《宋史折德扆传》：“惟忠字荩臣，初以兄惟信战没，补
西头供奉官，擢阁门祗候。及惟昌卒，以惟忠为六宅
使、知府州兼麟府路都巡检使，领普州刺史，再迁左
藏库使，真拜嘉州刺史，改资州，进简州团练使。丧母，
起复云麾将军，卒，惟忠知兵事。天圣中，契丹与夏国
会兵境上，声言嫁娶，惟忠觇得其实，率麾下往备之”，
戒士卒毋轻动。一夕风霾，有骑卒走营中，以为寇至，
惟忠坚卧不动，徐命擒之，得数诞马，盖卤所纵也。既
卒，录其弟侄子孙七人，以其子继宣嗣州事。久之，特
赠惟忠耀州观察使。